《送叶朝奉》
宋代·慕容彦逢

夫君才调天所旌，胸襟洞然秋月明。两以文章对集英，老拳再月匠者惊。

割鸡已咏刘江陵，盘根错节君所轻。断蛟剸割无能撄，懿效翘然宜汇征。

列章论荐仁且明，炎凉三岁歌有成。千室不放休车行，斑衣归学婴儿声。

灵椿丹桂芬芷蘅，上堂献寿乐事并。馀欢洽比赋丁丁，我之别兮不识情。

君之爱我勤且诚，祝君转飞九万程，男儿功业贵峥嵘。

作者简介：（1067—1117）常州宜兴人，字淑遇，一作叔遇。哲宗元祐三年进士。复月绍圣二年弘词科。累迁太学博士。徽宗朝，除秘书省校书郎，三迁至左司谏，又擢月书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。